Ministru kabineta noteikumu projekta „Grozījumi Ministru kabineta 2006.gada 21.novembra noteikumos Nr.940 „Noteikumi par informācijas sniegšanas maksas pakalpojumiem”” sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | *Euro* ieviešanas kārtības likuma 30.panta pirmā daļa. |
| 2. | Pašreizējā situācija un problēmas | Šobrīd Ministru kabineta 2006.gada 21.novembra noteikumu Nr.940 „Noteikumi par informācijas sniegšanas maksas pakalpojumiem”” (turpmāk - Ministru kabineta noteikumi Nr.940) pielikumā visas summas ir noteiktas latos. Deklarācijas par Valda Dombrovska vadītā Ministru kabineta iecerēto darbību II sadaļas 1.punkts paredz, ka Latvija plāno iekļauties *euro* zonā jau 2014.gadā. Ņemot vērā, ka pēc iestāšanās *euro* zonā, likumīgais maksāšanas līdzeklis būs nevis lats, bet *euro*, ir nepieciešams nodrošināt tiesību aktu pielāgošanu *euro* ieviešanai Latvijā, tai skaitā izdarot grozījumus Ministru kabineta noteikumos Nr.940. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Noteikumu projekts paredz veikt tehniskos precizējumus, ņemot vērā oficiālo maiņas kursu, izteikt *euro* tās summas, kas šobrīd Ministru kabineta noteikumu Nr.940 pielikumā ir noteiktas latos. Atbilstoši *Euro* ieviešanas kārtības likuma 6.panta otrai daļai naudas summas un vērtības naudas izteiksmē pēc latu konvertācijas uz *euro* noapaļo līdz tuvākajam centam, ņemot vērā trešo zīmi aiz komata. Ja trešā zīme aiz komata ir no 0 līdz 4, tad centa vērtība nemainās. Ja trešā zīme aiz komata ir no 5 līdz 9, tad cents tiek noapaļots par vienu vienību uz augšu. Atbilstoši šā likuma 6.panta ceturtajai daļai konvertējot preču un pakalpojumu vienas vienības cenu, tās vērtībai *euro* aiz komata tiek norādītas tikpat zīmes, cik noteiktajai vienas vienības cenas vērtībai latos. Šajā gadījumā noapaļojot ņem vērā nākamo zīmi aiz pēdējās atstājamās zīmes aiz komata. Ja nākamā zīme aiz komata ir no 0 līdz 4, tad pēdējās atstājamās zīmes vērtība nemainās. Ja nākamā zīme aiz komata ir no 5 līdz 9, tad pēdējā atstājamā zīme tiek noapaļota par vienu vienību uz augšu. Nevienai no Ministru kabineta noteikumu Nr.940 pielikumā norādītajām summām nav ietekmes, jo tiek piemēroti Euro ieviešanas kārtības likuma 6.panta ceturtajā daļā noteiktie aprēķināšanas principi.Papildus noteikumu projektā tiek precizētas normas, kas vairs nav aktuālas, t.i., pievienotās vērtības nodokļa likme tiek mainīta no 18 procentiem uz šobrīd spēkā esošo 21 procenta likmi un precizēta samaksas kārtība.  |
| 5. | Projekta izstrādē iesaistītās institūcijas | nav |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo projekts ir tehniska rakstura un ietilpst vienotā *euro* ieviešanas likumprojektu paketē. |
| 7. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Ikviena iestāde, kā arī persona, kas īsteno pārvaldes funkcijas un uzdevumus, ja šī persona informācijas apritē ir saistīta ar attiecīgo funkciju un uzdevumu izpildi un tā sniedz maksas pakalpojumus, izņemot par tādiem maksās pakalpojumiem, par kuriem maksa noteikta likumos, Ministru kabineta noteikumos vai pašvaldību saistošajos noteikumos. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Privātpersonas, kuras vēlas saņemt pakalpojumu iepriekš minētajā iestādē. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Vienlaikus ar grozījumiem Ministru kabineta noteikumos Nr.940 Finanšu ministrija virza citus saistītus grozījumus, kuru termiņi ir tādi paši, kā šim noteikumu projektam.Visi projekti ir savstarpēji cieši saistīti un veido vienotu sistēmu, kas nodrošina tiesību aktu pielāgošanu euro ieviešanai Latvijā. |
| 2. | Cita informācija | Nav. |

*Anotācijas III, V , VI un VII sadaļa – projekts šīs jomas neskar.*

Pielikums: Normatīvajos aktos ietverto skaitļu pārrēķins uz *euro* uz 1 lp.

Finanšu ministra vietā –

satiksmes ministrs A.Matīss

17.07.2013 10:47

618

I.Vanaga

Finanšu ministrijas

Nodokļu administrēšanas un grāmatvedības politikas departamenta

Nodokļu administrēšanas politikas nodaļas vecākā referente

tālr. 67083901,fakss 67095497

inese.vanaga@fm.gov.lv